Si Palui: Maulahakan SIM
Ngaran anak kamanakan, kita nikahkan wan bekawinan kaya urang jua? jar bini Palui ka lakinya bapanderan.
BINI Palui baisi anak kamanakan, ngarannya Utuh Wawan, handak nikah wan salajur kawin. Jadi taumpat jua sibuk bini Palui maurusi anak kamanakannya itu. Mamanya sudah lawas meninggal dunia, nang abah sudah pensiun, kada tapi tahu lagi wan keadaan anak, sidin penyakit asma jua.
”Ngaran anak kamanakan, kita nikahkan wan bekawinan kaya urang jua?” jar bini Palui ka lakinya bapanderan.
“Aku te tasarah ikam haja, umanya ai?” sahut Palui ringan.
“Kahandak ulun nikah di kantur, bekawinan di rumah haja?” jar bininya manyambung.
“Baiknya kaya itu pang, sederhana haja, maklum kada baisi kuitan kaya urang?” sahut Palui mendukung ujar bininya.
Hari Ahad Palui dua laki bini ka Banjar matan Kandangan, Garbus umpat jua wan Tulamak supirnya.”Dimana nikahnya Lui, anak kamanakan bini ikam?” rawa Garbus ka Palui.
“Inya kaya ini Bus lah, rencana nikah di kantur, tapi taubah jadi ka masjid? Ayu ja Bus lah, mudahan lancar haja acaranya?” jawab bini Palui lancar mambari penjalasan.
Sampai di masjid sudah parak bamula acara pernikahan Utuh Wawan wan calun bininya. Takumpulan keluarga bini Palui wan keluarga calun bininya.”Sengaja aku menikahi Suci binti Abdul Muis dengan maharnya sepuluh ribu rupiah dibayar tunai,” jar Utuh Wawan lancar sakalinya.
Jadi jar penghulu, apakah sah nikahnya para saksi?
“Sah,” jawab dua urang saksi mantap.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn sun_Latn